Vidonge vya majira
Vidonge vinatakiwa kumezwa wakati uleule kila siku. Ikiwa kidonge kimoja au zaidi kitasahaulika kwa zaidi ya saa 12, kinga ya mimba itakuwa imepungua.  Aina nyingi za vidonge hufungwa katika pakiti mbili za ukubwa tofauti, zikiwa zimetiwa alama za matumizi ya siku 28. Kwa pakiti ya vidonge vya kutumiwa siku 21, kidonge kimoja kumezwa kila siku kwa wiki tatu, ikifuatiwa na wiki ya kutomeza dawa yoyote. Kwa pakiti vidonge vya siku 28, vidonge 21 humezwa, ikifuatiwa na wiki ya kumeza vipozauongo au sukari. Mwanamke anayetumia atatokwa na damu kidogo wakati wowote katika wiki anayomeza vipozauongo, na bado atakuwa amelindwa kutokana na kutunga mimba katika wiki hiyo. Pia kuna aina mbili mpya zaidi za dawa za kupanga uzazi zinazochanganywa (Yaz 28 na Loestrin 24 Fe) ambazo zina kidonge cha homoni kinachofanya kazi kwa siku 24, ikifuatiwa na siku nne za kumeza vipozauongo.